गैफनी और इलिंगवर्थ होंगे ऑन-फील्ड अंपायर; 12 जून को रिजर्व डे होगा
World Test Championship 2023 Final Update - वर्ल्ड टेस्ट चैंपियनशिप (WTC) 2023 फाइनल के लिए विराट कोहली ने प्रैक्टिस शुरू कर दी है। WTC मुकाबला अगले महीने 7 जून से भारत और ऑस्ट्रेलिया के बीच लंदन के द ओवल मैदान पर खेला जाएगा
वर्ल्ड टेस्ट चैंपियनशिप (WTC) 2023 फाइनल के लिए विराट कोहली ने प्रैक्टिस शुरू कर दी है। WTC मुकाबला अगले महीने 7 जून से भारत और ऑस्ट्रेलिया के बीच लंदन के द ओवल मैदान पर खेला जाएगा। वहीं इंटरनेशनल क्रिकेट काउंसिल (ICC) ने मैच ऑफिशियल्स की घोषणा कर दी है।
इंडियन प्रीमियर लीग IPL फाइनल से पहले ही टीम इंडिया के कई खिलाड़ी इंग्लैंड पहुंच चुके है। रविवार को टीम इंडिया के कप्तान रोहित शर्मा, यशस्वी जायसवाल और ईशान किशन भी इंग्लैंड के लिए रवाना हुए। ये तीनों खिलाड़ी भी जल्द ही स्क्वाड को जॉइन करेंगे। वहीं, विराट कोहली लंदन पहुंच गए है। उन्होंने प्रैक्टिस भी शुरू कर दी है। दूसरी ओर मोहम्मद शमी, शुभमन गिल और अजिंक्य रहाणे IPL फाइनल के बाद रवाना होंगे।
रिचर्ड केटलब्रो थर्ड अंपायर होंगे
WTC फाइनल के लिए ICC ने मैच ऑफिशियल्स की घोषणा कर दी है। इसके अलावा 12 जून को रिजर्व डे होगा। आईसीसी ने जानकारी दी है कि न्यूजीलैंड के क्रिस गैफनी और इंग्लैंड के रिचर्ड इलिंगवर्थ को ऑन-फील्ड अंपायर होंगे।
इंग्लैंड के एक अन्य अंपायर रिचर्ड केटलब्रो, लगातार दूसरे WTC फाइनल में अंपायरिंग करेंगे। वह टीवी अंपायर यानी थर्ड अंपायर होंगे। श्रीलंका के कुमार धर्मसेना फोर्थ अंपायर होंगे। वेस्टइंडीज के रिची रिचर्डसन मैच रेफरी होंगे।
WTC 2023 फाइनल के लिए भारत और ऑस्ट्रेलिया की टीमें-
टीम इंडिया: रोहित शर्मा (कप्तान), शुभमन गिल, चेतेश्वर पुजारा, विराट कोहली, अजिंक्य रहाणे, केएस भरत (विकेटकीपर), रविचंद्रन अश्विन, रवींद्र जडेजा, अक्षर पटेल, शार्दुल ठाकुर, मोहम्मद शमी, मोहम्मद सिराज, उमेश यादव, जयदेव उनादकट, ईशान किशन (विकेटकीपर)।
स्टैंडबाय खिलाड़ी: यशस्वी जायसवाल, मुकेश कुमार, सूर्यकुमार यादव।
ऑस्ट्रेलिया टीम: पैट कमिंस (कप्तान), स्कॉट बोलैंड, एलेक्स केरी (विकेटकीपर), कैमरन ग्रीन, मार्कस हैरिस, जोश हेजलवुड, ट्रैविस हेड, जोश इंगलिस (विकेटकीपर), उस्मान ख्वाजा, मार्नस लाबुशेन, नाथन लायन, टॉड मर्फी, स्टीव स्मिथ (वीसी), मिशेल स्टार्क, डेविड वार्नर।
स्टैंडबाय खिलाड़ी: मिचेल मार्श, मैथ्यू रेनशॉ।